b"\n_START_ARTICLE_\nRauer\n_START_PARAGRAPH_\nRauer eller Rau\xc3\xb8y er ei \xc3\xb8y i Oslofjorden som h\xc3\xb8rer til Fredrikstad. Arealet er 3,01 kvadratkilometer, og det h\xc3\xb8yeste punktet er 51 meter over havet. Navnet uttales /rau'e/ (ogs\xc3\xa5 /rau'er/). Fra N\xc3\xb8tter\xc3\xb8y har det blitt notert ei eldre uttale /ru'i/. Navnet var p\xc3\xa5 gammalnorsk Rug\xc3\xb8y. F\xc3\xb8rsteleddet er kornslaget rug._NEWLINE_\xc3\x98ya er i sin helhet viet Forsvaret. Her finner en Rau\xc3\xb8y fort, et av fortene i Oslofjord festning. 9. april 1940 ble Rau\xc3\xb8y fort varslet om det tyske angrepet av bevoktningsfart\xc3\xb8yet \xc2\xabPol III\xc2\xbb. Fortet \xc3\xa5pnet ild, men uten virkning. Det ble senere angrepet av tyske infanteristyrker og ble oppgitt om ettermiddagen den 10. april. De tyske styrkene led tap p\xc3\xa5 Rau\xc3\xb8y. _NEWLINE_P\xc3\xa5 \xc3\xb8ya er det etablert fem separate naturreservater, alle opprettet 16. april 2010. Det st\xc3\xb8rste er Rauer naturreservat p\xc3\xa5 vestsiden med 994 daa, det minste er Bogenlia p\xc3\xa5 \xc3\xb8stsiden med 18 daa. St\xc3\xb8rstedelen av \xc3\xb8ya er i den s\xc3\xa6regne rombeporfyrkonglomerat."